32006R1712
L 321/7
JURNALUL OFÍCIAL AL UNIUNII EUROPENE
REGULAMENTUL (CE) NR. 1712/2006 AL COMISIEI
din 20 noiembrie 2006
de modificare a Regulamentului (CE) nr. 747/2001 al Consiliului în ceea ce privește contingentele tarifare comunitare aplicabile anumitor produse agricole originare din Turcia
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 747/2001 al Consiliului din 9 aprilie 2001 privind modul de gestionare a unor contingente tarifare comunitare și a unor cantități de referință pentru produse care ar putea beneficia de preferințe în temeiul acordurilor cu anumite țări mediteraneene și de abrogare a Regulamentelor (CE) nr. 1981/94 și (CE) nr. 934/95 (1), în special articolul 5 alineatul (1) litera (b),
întrucât:
(1)
Prin Decizia nr. 2/2006 (2) din 17 octombrie 2006, Consiliul de Asociere CE-Turcia a aprobat modificarea Protocoalelor nr. 1 și 2 la Decizia nr. 1/98 a Consiliului de Asociere CE-Turcia privind regimul comercial pentru produsele agricole.
(2)
Protocolul nr. 1 modificat definește, pentru anumite produse agricole originare din Turcia, noi contingente tarifare comunitare, precum și modificări care trebuie aduse contingentelor tarifare comunitare prevăzute în prezent de Regulamentul (CE) nr. 747/2001.
(3)
Pentru a pune în aplicare noile contingente tarifare și modificările aduse contingentelor tarifare existente, este necesar să se modifice Regulamentul (CE) nr. 747/2001.
(4)
Deoarece Decizia nr. 2/2006 a Consiliului de Asociere CE-Turcia se aplică de la 1 noiembrie 2006, prezentul regulament ar trebui să se aplice de la aceeași dată și să intre în vigoare cel mai curând posibil.
(5)
Măsurile prevăzute de prezentul regulament sunt conforme cu avizul Comitetului Codului Vamal,
ADOPTĂ PREZENTUL REGULAMENT:
Articolul 1
Anexa IX la Regulamentul (CE) nr. 747/2001 se înlocuiește cu textul din anexa la prezentul regulament.
Articolul 2
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Se aplică de la 1 noiembrie 2006.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 20 noiembrie 2006.